|  |
| --- |
|   |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** |  **Nr. GND/2024/577** |
|  |  **(protokols Nr.17; 54.p.)** |

**Par amatu savienošanu Līgai Icei**

Ar Gulbenes novada pašvaldības domes 2024.gada 12.marta lēmumu Nr.GND/2024/108 “Par izmaiņām Gulbenes novada pašvaldības Administratīvās komisijas sastāvā” Līga Ice tika ievēlēta Gulbenes novada pašvaldības administratīvās komisijas locekļa amatā ar 2024.gada 25.martu, atļaujot viņai savstarpēji savienot šādus amatus pašvaldībā – Gulbenes novada bāriņtiesas locekļa un Gulbenes novada pašvaldības administratīvas komisijas locekļa amatus.

Ņemot vērā, ka Līga Ice ir izbeigusi darba tiesiskās attiecības Gulbenes novada bāriņtiesas locekļa amatā un šobrīd ir nodibinājusi darba tiesiskās attiecības ar Gulbenes novada Izglītības pārvaldi un veic izglītības metodiķa amata pienākumus, ir nepieciešams no jauna izvērtēt Līgas Ices amatu savienošanu Gulbenes novada pašvaldībā.

Izvērtējot Līgas Ices amatu savienošanu, konstatējams, ka viņa var savstarpēji savienot šādus amatus Gulbenes novada pašvaldībā – Gulbenes novada Izglītības pārvaldes izglītības metodiķa un Gulbenes novada pašvaldības administratīvās komisijas locekļa amatus, pamatojoties uz likuma “Par interešu konflikta novēršanu valsts amatpersonu darbībā” 4.panta otro daļu un 7.panta sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1 panta piektās daļas 1.punktu un 2.punktu, izvērtējot konstatētos faktiskos apstākļus, secināms, ka Līgas Ices amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Ņemot vērā augstāk minēto un pamatojoties uz Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, un 24.panta pirmo daļu, kas nosaka, ka administratīvā pārkāpuma procesa veikšanai, kā arī likumā “[Par audzinoša rakstura piespiedu līdzekļu piemērošanu bērniem](https://likumi.lv/ta/id/68489-par-audzinosa-rakstura-piespiedu-lidzeklu-piemerosanu-berniem)” noteikto uzdevumu izpildei dome izveido pašvaldības administratīvo komisiju vismaz piecu cilvēku sastāvā, Gulbenes novada pašvaldības Administratīvās komisijas nolikuma, kas apstiprināts Gulbenes novada domes 2018.gada 30.augusta sēdē (protokols Nr.19, 44.§), 6.punktu, kas nosaka, ka Komisijas skaitlisko un vārdisko sastāvu nosaka un apstiprina dome, un 8.punktu, kas nosaka, ka Komisijas sastāvā ir komisijas priekšsēdētājs, komisijas priekšsēdētāja vietnieks un trīs locekļi, no kuriem viens no Komisijas locekļiem pilda arī sekretāra pienākumus, likuma “Par interešu konflikta novēršanu valsts amatpersonu darbībā” 4.panta otro daļu, 7.panta sestās daļas 2.punktu, 8.1 panta piektās daļas 1.punktu un 2.punktu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav Gulbenes novada pašvaldības dome NOLEMJ:

ATĻAUT Līgai Icei savstarpēji savienot šādus amatus pašvaldībā – Gulbenes novada Izglītības pārvaldes izglītības metodiķes un Gulbenes novada pašvaldības administratīvās komisijas locekļa amatus.

Gulbenes novada pašvaldības domes priekšsēdētājs A.Caunītis